burgasdotpro/wikipedia huggingface dataset:
5’nizza

5'nizza (vyslovuje sa [Piatnica]; v preklade „Piatok“) bolo ukrajinské akustické duo z Charkova, ktoré pôsobilo v rokoch 2000 až 2007. Skupinu tvorili pôvodne kamaráti Serhij Babkin (Сергій Бабкін) hrajúci na gitare a spevák Andrij Zaporožec (Андрій Запорожець).
Hudba 5'nizze bola zmesou viacerých vplyvov, prevládali však žánre reggae, hip hopu a folku. Pre skupinu bol príznačný minimalistický štýl, ktorý sa prejavoval ako cez spev, gitaru, tak aj beatbox. 
5'nizza sa preslávila aj napriek chýbajúcemu záujmu veľkých nahrávacích spoločností, pričom kultovou sa stala v mnohých štátoch strednej a východnej Európy, predovšetkým však na Ukrajine v Rusku, Poľsku a Nemecku. 
Kariéra.
Babkin a Zaporožec začali spoluprácu v r. 1998. Demonahrávka Unplugged vyšla v r. 2002, rýchlo sa však šírila po celom Spoločenstve nezávislých štátov. Bola pozitívne prijatá ako fanúšikmi, tak aj kritikmi.
Oficiálny debutový album Piatnica, pozostávajúci predovšetkým zo skladieb demo albumu Unplugged, vyšiel v r. 2003. Už v tom čase sa však obaja členovia začínali venovať svojim súkromným projektom. V r. 2004 absolvovala 5'nizza turné po Rusku, v rámci ktorého tiež zavítala do Minsku v Bielorusku a na litovský festival Kultūros Tvartas, kde bola jedným z hlavných headlinerov. V tom istom roku začal Babkin pôsobiť aj ako sólový spevák. 5'nizza však vydala aj druhý radový album pod názvom O5 z r. 2005. Tretí album s hosťami Ljukom (Lюk) a Markšajderom Kunstom (Маркшайдер Кунст) vyšiel v r. 2007. Prítomnosť iných hudobníkov sa na albume odráža vo väčšej inštrumentálnosti, ktorá odbieha od typického minimalizmu skupiny. V septembri toho istého roku však členovia skupinu rozpustili. Posledné dva koncerty sa uskutočnili 15. a 16. júna 2007 v poľských mestách Varšava a Krakov. Dvojica sa však znovu po ôsmich rokoch dala dokopy a vydali novú pieseň "I Belive in You." V roku 2017 vydali nový album КУ. 
Po rozpade.
Serhij Babkin vydal ako sólový spevák štyri albumy: Ura, SN. G, Bis! a Motor. Pôsobí aj ako herec v charkovskej divadelnej skupine Teatr 19. Andrij Zaporožec hosťoval ako vokalista v skupine Ljuk a svoju pozornosť tiež venoval ukončeniu vysokoškolského štúdia v oblasti pediatrie.
Koriander siaty

Koriander siaty ("Coriandrum sativum") je jednoročná rastlina z čeľade mrkvovitých ("Apiaceae"), plano rastúca v Stredomorí, oddávna pestovaná v Indii a v Egypte.
Koriander siaty patrí do čeľade mrkvovitých. Ide o jednoročnú mrkvovitú bylinu, ktorej byľ dosahuje výšku od 15cm až do jedného metra a hore sa početne vetví. Listy majú delené, čiarkovité úkrojky (jednoducho pérovito delené). Kvety majú bielu alebo ružovú farbu, pričom tvoria súkvetie okolík. Plod je guľatá a hnedožltá nažka. Koriander kvitne v období júna a júla. Účinnými látkami sú predovšetkým silice a niektoré vitamíny skupiny B.
Využitie.
Z koriandra sa zbiera plod, ktorý sa využíva ako korenie. Koriander podporuje tvorbu žalúdočných štiav, čím priaznivo ovplyvňuje trávenie.
Koriander je príbuzný anízu, rasci a kôpru. Používa sa najmä na nakladanie húb a zeleniny, do chleba a údenárskych výrobkov, na prípravu jahňacieho a bravčového mäsa a na výrobu alkoholických nápojov. Z koriandra sú požívateľné všetky časti rastliny. Každá má svoju špecifickú arómu a chuť. Listy majú nepatrnú príchuť anízu, semená sú sladkasté, arómou pripomínajúce pomarančovú kôru, a koreň je intenzívnejšou verziou listu.
Európsky olympijský festival mládeže 2009

Európsky olympijský festival mládeže 2009 bol desiaty ročník európskeho olympijského festivalu mládeže (EYOF, športovo-spoločenské podujatie pre mladých športovcov do 17 rokov). Konalo sa v dňoch 19. - 24. júla 2009 vo fínskom Tampere. Zúčastnilo sa ho približne 2350 športovcov zo 49 krajín. 
Slovensko na X. EYOF.
Slovensko tam vyslalo 48 športovcov, z toho 22 chlapcov a 26 dievčat. V individuálnych odvetviach súťažilo 35 našich športovcov, v kolektívnom športe (hádzaná) 13 dievčat. Výpravu Slovenska ďalej tvorilo 21 členov (trénerí, funkcionári, rozhodcovia) a 2 hostia.
Medailová bilancia SR na X. letnom EYOF.
Mladí slovenskí športovci získali na X. EYOF spolu 4 medaily, z toho 2 zlaté, 1 striebornú a 1 bronzovú, čo znamenalo jednu z najúspešnejších účastí SR v histórii podujatia.
Medailová bilancia krajín na X. EYOF.
Medaily (strieborné a bronzové) získalo ešte ďalších 9 krajín: Lotyšsko, Gruzínsko, Bulharsko, Chorvátsko, Arménsko, Cyprus, Izrael, Švédsko a Grécko.
Bez medaily zostalo 12 krajín: Albánsko, Andorra, Bosna a Hercegovina, Severné Macedónsko, Island, Lichtenštajnsko, Luxembursko, Malta, Monako, Čierna Hora, Nórsko a San Maríno.
Generalife

Generalife bol letný palác, slúžiaci pre potreby Nasrovcov, poslednej islamskej dynastie španielskeho Al-Andalusu. Palác s priľahlými záhradami bol postavený za vlády Muhammada III. (1302 - 1309). Výzdoba paláca pochádza z čias panovania sultána Isma'íla I. (1313 - 1324). 
Komplex sa skladá z "Patio de la Acequia", ktoré pozostáva z nádvoria so stredovým bazénom a fontánkami a záhradou "Jardín de la Sultana". Záhrady sú zachovalým exemplárov stredovekých záhrad z Al-Andalus. Patrí k najstarším zachovalým maurským záhradám.
Pre svoju mimoriadnu kultúrnu hodnotu bol palác v roku 1984 zaradený na zoznam svetového dedičstva UNESCO.
Albayzín

Albayzín je historická štvrť Granady v dnešnom Španielsku v autonómnom spoločenstve Andalúzia. 
Jej úzke a točité uličky, zachované z čias kedy oblasť ovládali Mauri, sú hlavným lákadlom turistov. V oblasti sa nachádzajú turecké kúpele, archeologické múzeum, kostol a pozostatky maurskej mešity. V štvrti sa taktiež nachádza veľké množstvo maurských domov a reštaurácií.
Štvrť bola v roku 1984 spolu s ďalšími pamiatkami zaradená na zoznam svetového dedičstva UNESCO.
Katedrála v Seville

Katedrála v Seville je rozľahlá katedrála postavená v gotickom slohu v Seville v španielskom autonómnom spoločenstve Andalúzia. 
Stavba katedrály začala v roku 1402 a trvala až do 16. storočia, v súčasnosti patrí k najrozľahlejším kostolom na svete.
Pre svoju mimoriadnu kultúrnu hodnotu bola celá stavba v roku 1987 zapísaná na zoznam svetového dedičstva UNESCO.
Alkazár v Seville

Alcázar v Seville je kráľovský palác v meste Sevilla v španielskom autonómnom spoločenstve Andalúzia. 
Išlo pôvodne o maurskú pevnosť, ktorú postavili Almohadovia. Po niekoľkých prestavbách v neskorších storočiach bola pevnosť prestavaná do súčasnej podoby alcazaru. 
Pre svoju mimoriadnu kultúrnu hodnotu bola celá stavba v roku 1987 zapísaná na zoznam svetového dedičstva UNESCO spolu s katedrálou a indickým archívom v tomto meste.
Archivo General de Indias

Archivo General de Indias je archív v meste Sevilla v španielskom autonómnom spoločenstve Andalúzia. 
V roku 1785 ho založil španielsky kráľ Karol III. na uloženie všetkých dostupných informácii o španielskych kolóniách.
Pre svoju kultúrnu hodnotu bola celá stavba v roku 1987 zapísaná na zoznam svetového dedičstva UNESCO spolu s katedrálou a alcazarom v tomto meste.
Roger Cotes

Roger Cotes (* 10. júl 1682, Burbage, Spojené kráľovstvo - † 5. jún 1716, Cambridge,) bol anglický matematik a spolupracovník Isaaca Newtona. Je známy predovšetkým ako korektor Newtonovej knihy "Philosophiæ Naturalis Principia Mathematica" a vďaka tzv. Newtonovmu-Cotesovmu kvadratúrnemu vzorcu pre numerickú kvadratúru a súvisiacim Cotesovým číslam.
Dare Vršič

Dare Vršič (* 26. september 1984) je slovinský futbalový reprezentant. Hráva na pozícií stredopoliara, tvorcu hry. V rokoch 2005 až 2007 pôsobil na Slovensku, konkrétne v drese MŠK Žilina. Po skončení sezóny 2006-07 prestúpil do rumunského klubu FC Temešvár.
Davos

Davos je mesto vo Švajčiarsku v kantóne Graubünden. Nachádza sa v doline rieky Landwasser na rozhraní medzi Plessurskými Alpami a Albulou v nadmorskej výške 1 560 m. Je významným lyžiarskym a turistickým strediskom s klimatickými kúpeľmi. Má takmer 11 000 obyvateľov a je tak druhé najväčšie mesto v kantóne Graubünden.
Dejiny.
Osada na území dnešného Davosu sa spomína už v roku 1160. V rokoch 1280 - 1285 bol postavený kostol svätého Jána Krstiteľa ("Kirche St. Johann"), ktorý bol v 15. storočí prestavaný. Známym sa mesto stalo až v 19. storočí, keď tu Mannheimsky lekár Alexander Spengler založil liečebňu tuberkulózy. Po roku 1860 nastal v súvislosti s výstavbou prvej lanovky príliv turistov, ktorý vzrástol po roku 1890, keď bola do Davosu zavedená železnica.
Stredisko zimných športov.
V roku 1899 bola v Davose otvorená prvá ľadová plocha na korčuľovanie, na ktorej sa ešte v tom roku konali štvrté majstrovstvá sveta v krasokorčuľovaní a európske súťaže v rýchlokorčuľovaní. V roku 1899 tiež sprevádzkovali lanovku na Schatzalp, kde bola vybudovaná aj sánkarska dráha. V roku 1926 sa v Davose konali Majstrovstvá Európy v ľadovom hokeji, v roku 1935 Majstrovstvá sveta v ľadovom hokeji. V meste sa konajú preteky Svetového poháru v alpskom lyžovaní a preteky Svetového poháru v behu na lyžiach. Dobré lyžiarske terény sa nachádzajú severne od mesta, pozdĺž 4106 m dlhé lanovky "Davos-Parsenn-Bahn" a taktiež na svahoch Schatzalpu, kam vedie "Davos-Schatzalp-Bahn".
Svetové ekonomické fórum.
V Davose sa každoročne v januári koná výročné zasadanie Svetového ekonomického fóra ("World Economic Forum, WEF"). WEF je súkromná nadácia so sídlom v Ženeve, ktorú založil Klaus Schwab v roku 1971 pod pôvodným názvom "European Management Conference". Pri výročnom zasadaní v Davose sa stretávajú zástupcovia priemyselných a obchodných spoločností, politici, ekonómovia a novinári.
Mudejarská architektúra v Aragónsku

Mudejarská architektúra v Aragónsku je názov pamiatok svetového dedičstva v Španielsku. 
Charakteristika.
Na zoznam svetového dedičstva boli v roku 1986 pôvodne zapísané štyri kostoly pod názvom "Architecture mudéjare de Teruel". V 90. rokoch obyvatelia Zaragozy upozornili na fakt, že významné pamiatky mudejarskej architektúry sa nachádzajú aj inde. V roku 2001 bolo pod rovnaké evidenčné číslo (t. j. 378) s novým názvom "Mudéjar of Aragon" zaradených ešte niekoľko ďalších pamiatok. Pri tejto príležitosti bolo zmenené i pomenovanie týchto pamiatok na súčasný názov.
Celkovo 10 pamiatok sa nachádza v mestách Teruel, Calatayud, Cervera de la Cañada, Tobed a Zaragoza.
Kláštor Poblet

Kláštor Poblet je cisterciánsky kláštor v Katalánsku medzi mestami Vimbodí a Espluga de Francolí. 
Dejiny kláštora.
Barcelonský gróf Ramón Berenguer IV. založil na mieste zvanom Poblet cisterciánsku fundáciu a povolal mníchov z languedockého kláštora Fontfroide. V roku 1151 začala výstavba kaplnky a potom stavba kláštora Panny Márie. Zároveň s povýšením fundátorovho potomstva na aragónskych kráľov nastal ďalší rozmach opevneného kláštora, ktorý sa časom stal i kráľovským pohrebiskom.
V roku 1991 bol kláštor zapísaný na zoznam svetového dedičstva UNESCO.
Kláštor Santa Maria de Guadalupe

Kláštor Santa María de Guadalupe je kráľovský kláštor v malej obci Guadalupe v španielskej provincii Cáceres. 
Kláštor pripomína dve významné udalosti v španielskych dejinách, a to reconquistu a objavenie Ameriky Krištofom Kolumbom. Viac ako štyri storočia patril k najvýznamnejším kláštorom v krajine. 
V roku 1993 bol kláštor zapísaný na zoznam svetového dedičstva UNESCO.
Dezider Hoffmann

Dezider Hoffmann (iné mená: Dežo Hoffmann, Dezo Hoffmann; * 24. máj 1912, Banská Štiavnica – † 26. marec 1986, Londýn) bol slovenský fotograf. Medzinárodne uznávaným sa stal vďaka snímkam osobností ako napríklad Charlie Chaplin, Marilyn Monroe, Marlon Brando, Jerry Lee Lewis, Elton John, Bob Marley, Cliff Richard, Sophia Loren, Frank Sinatra, Tom Jones, Duke Ellington, Oscar Peterson, Louis Armstrong, Jimi Hendrix či skupín Animals, Cream, Yardbirds, Rolling Stones a predovšetkým Beatles.
Životopis.
Dezider Hoffmann sa narodil 24. mája 1912 v Banskej Štiavnici. Krátko po smrti otca sa s mamou presťahoval do Žiliny. Tu absolvoval základnú a začal študovať strednú školu, ktorú prerušil, keď narukoval na základnú vojenskú službu do Piešťan. Do Žiliny sa vrátil v roku 1930, kde sa vyučil za typografa a následne odišiel do Prahy, kde pracoval v divadle ako biletár a študoval žurnalistiku.&lt;br&gt;O 2 roky neskôr sa stal členom štábu kameramana Otta Hellera vo filmových ateliéroch AB Studio na Barrandove.
V roku 1934 opúšťa Česko-Slovensko a absolvuje stáž v parížskej pobočke americkej spoločnosti 20th Century Fox, nasledujúci rok odchádza ako vojnový kameraman do Abesínie (historický názov Etiópie) nakrúcať inváziu Mussoliniho. Pred vypuknutím španielskej občianskej vojny (1936) nakrúca v Barcelone Olympiad popular, po jej vypuknutí sa stáva členom interbrigadistického novinárskeho združenia.&lt;br&gt;Oženil sa so Španielkou, ktorá však o pár týždňov tragicky zahynula na fronte. Jej meno však ostalo tajomstvom; Dežo bol totiž ako frontový kameraman trikrát ranený, pričom tretie zranenie, ktoré sa udialo v roku 1939, bolo vážne a spôsobilo čiastočnú stratu jeho pamäti. Následne bol prevezený do internačného tábora v St. Cyprien vo francúzskych Pyrenejách.&lt;br&gt;Nasledujúci rok ušiel do Anglicka a vstúpil do jednotiek Československej armády; neskôr prešiel ku Kráľovskému letectvu. V Anglicku sa po druhej svetovej vojne natrvalo usadil, no ešte pred jej koncom sa oženil s Angličankou Lilly. Mal s ňou 2 deti, dcéru Dolores a syna Davida, v Leicestri si otvoril vlastné nahrávacie a fotografické štúdio a na žiadosť Josipa Broza Tita nakrútil prvý dokumentárny film o Juhoslávii.&lt;br&gt;V roku 1949 sa presťahoval do Londýna. Od začiatku päťdesiatych rokov príležitostne fotografoval pre tlač, v roku 1955 sa stal reportérom hudobného týždenníka "Record mirror" a otvoril si fotoateliér. Koncom päťdesiatych rokov začal spolupracovať s medzinárodnými periodikami "Billboard" a "Cashbox", ale aj s denníkmi "Daily Mirror" a "The News Chronicle". V roku 1962 sa prvýkrát stretáva s Beatles. Im, ale aj Rolling Stones, Cliffovi Richardovi a The Shadows vydával obrazové publikácie, v druhej polovici šesťdesiatych rokov spolupracuje s Bratislavskou lýrou. Začiatkom osemdesiatych rokov odchádza do dôchodku.
Dežo Hoffmann zomrel 26. marca 1986 v Londýne, pochovaný je na židovskom cintoríne v londýnskej štvrti Golders Green.
V jeho rodnom dome bola 25. októbra 2019 sprístupnená pamätná izba.
Vo filme.
O Dežovi Hoffmannovi bol natočený dokumentárny film "Dežo Hoffmann – Fotograf Beatles" (Slovensko, 2022, 90 min) režiséra Patrika Lančariča.
Národný park Doñana

Doñana je národný park na juhozápade Pyrenejského polostrova v autonómnom spoločenstve Andalúzia. Leží na pravom brehu rieky Guadalquivir v ústí do Atlantického oceánu. 
Park pokrýva plochu , pričom chránená oblasť zaberá plochu . Biotopy tejto oblasti sú známe pre svoju veľkú diverzitu, najmä lagúny, močiare, stále aj premenlivé duny, kroviny lesné a macchie. Je domovom pre päť ohrozených druhov vtákov. Je to významné hniezdisko volaviek.
Pre svoje prírodné bohatstvo bol park v roku 1994 zapísaný na zoznam svetového dedičstva UNESCO.
Národný park Teide

Teide je národný park na ostrove Tenerife a v španielskom súostroví Kanárske ostrovy. Rozkladá sa v okolí sopky Pico de Teide (), ktorá patrí medzi najvyššie sopky sveta. Rozlohou je najväčším parkom v Španielsku a významné územie na Kanárskych ostrovoch. V parku sa nachádza aj druhý najvyšší vulkán na súostroví Pico Viejo () a tiež rozmanité vulkanické a geologické útvary. 
Štatút Národného parku získalo územie 22. januára 1954 a patrí medzi najstaršie v Španielsku. Pre svoje prírodné bohatstvo bol park v roku 2007 zapísaný na zoznam svetového dedičstva UNESCO. V roku 2007 bol v ankete zaradený medzi 12 španielskych pokladov. 
Park patrí medzi najnavštevovanejšie v Španielsku, v roku 2008 ho navštívilo 2,8 milióna návštevníkov a v roku 2010 bol najnavštevovanejší park v Európe a druhý na svete
1. slovenská národná hokejová liga 1980/1981

1. slovenská národná hokejová liga 1980/1981 bola osemnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo PS Poprad, ktoré skončilo na konečnom 1. mieste v základnej časti, v kvalifikácii si ale postup do najvyššej súťaže nevybojovalo. Vypadli družstvá Partizán Liptovský Mikuláš a ZPA Prešov. Nováčikmi pre nasledujúcu sezónu sa stali družstvá Gumárne 1. mája Púchov a z 1. ligy vypadávajúci Slovan ChZJD Bratislava.
1. slovenská národná hokejová liga 1981/1982

1. slovenská národná hokejová liga 1981/1982 bola devätnástou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Slovan ChZJD Bratislava, ktoré skončilo na konečnom 1. mieste v základnej časti, a v kvalifikácii si vybojovalo postup do najvyššej súťaže. Vypadli družstvá Gumárne 1. mája Púchov a Dukla Trenčín B, hrajúce v Topoľčanoch nakoľko z 1. ligy vypadlo A-družstvo Dukly Trenčín. Nováčikmi pre nasledujúcu sezónu sa stali družstvá Partizán Liptovský Mikuláš, ZPA Prešov a z 1. ligy vypadávajúce družstvo Dukly Trenčín.
Vyšehrad (vrch v Žiari)

 
Vyšehrad () je výrazný vrch v pohorí Žiar. Leží nad obcou Jasenovo, približne západne od mesta Turčianske Teplice. Vrch je súčasťou NPR Vyšehrad.
Poloha.
Nachádza sa v strednej časti pohoria, v geomorfologickom podcelku Vyšehrad. Vrchol leží na pomedzí Trenčianskeho a Žilinského kraja, na hranici okresov Prievidza a Turčianske Teplice a zasahuje na katastrálne územia obcí Nitrianske Pravno a Jasenovo. Nachádza sa v hlavnom hrebeni a na jeho vrchole sú pozostatky dávneho hradiska. 
Opis.
Vyšehrad leží v hlavnom hrebeni, ktorý zo severnej časti pohoria vedie Vyšehradským sedlom a pokračuje cez Malý Vyšehrad juhovýchodným smerom k Horeňovu. Mohutný vrch leží medzi Hornonitrianskou a Turčianskou kotlinou a jeho skalnatý vrchol sa stal miestom záujmu viacerých kultúr, vrátane Keltov a Slovanov. Na ťažko dostupnej vrcholovej plošine sa tak zachovali pozostatky keltského i slovanského opevnenia, najvýraznejšie z obdobia Veľkej Moravy, kedy bolo hradisko Vyšehrad dôležitým regionálnym centrom ríše. 
Severným susedom je Vyšehradským sedlom oddelený vrch Čierny les (), severovýchodne leží Pálený vrch (), východne vrch Šiarec () a južne Malý Vyšehrad (). Západnú časť masívu odvodňujú prítoky Vyšehradného potoka do rieky Nitry, z východnej časti hrebeňa vodu odvádza Jasenovský potok do Jasenice, patriacej do povodia rieky Turiec. Najbližším sídlom je na východnom úpätí ležiace Jasenovo, severozápadne sa nachádza Vyšehradné a západne Nitrianske Pravno. Tieto obce spája blízkym sedlom vedúca cesta II/519, spájajúca Hornú Nitru a Turiec. 
Výhľady.
Nesúvislý porast a sčasti skalnatý vrchol v spojitosti s nadmorskou výškou a vhodnou polohou ponúkajú jedinečný kruhový výhľad. Viditeľné sú okolité vrchy pohoria Žiar, blízka Turčianska i Hornonitrianska kotlina. Pri dobrých podmienkach je pozorovateľná Malá i Veľká Fatra, Kremnické vrchy, Vtáčnik i Strážovské vrchy.
Prístup.
Obľúbený turistický cieľ je dobre dostupný z blízkeho Vyšehradského sedla, no tiež z obcí na jeho úpätí.
1. slovenská národná hokejová liga 1982/1983

1. slovenská národná hokejová liga 1982/1983 bola dvadsiatou sezónou samostatnej nižšej slovenskej hokejovej súťaže. Hrala sa ako samostatná súťaž. Víťazom sa stalo družstvo Dukla Trenčín, ktoré skončilo na konečnom 1. mieste v základnej časti, a v kvalifikácii si vybojovalo postup do najvyššej súťaže. Vypadlo družstvo ŽS Spišská Nová Ves. Nováčikmi pre nasledujúcu sezónu sa stali družstvá VTJ Topoľčany a VTJ Michalovce.
Oradour-sur-Glane

Oradour-sur-Glane je francúzska obec, ktorá sa nachádza v departemente Haute-Vienne, v regióne Limuzínsko.
Obec bola zničená počas druhej svetovej vojny 10. júna 1944, jej 642 vtedajších obyvateľov bolo povraždených oddielmi Waffen-SS - 2. tankovej divízie Waffen SS Das Reich. Za masaker bol zodpovedný veliteľ 1. práporu SS-Sturmbannführer Adolf Diekmann. Po vojne bola obec obnovená v blízkosti pôvodného spáleniska, ktoré bolo zakonzervované a slúži ako pamätník.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Kráľovský palác v Aranjueze

Kráľovský palác v Aranjueze je palác využívaný španielskym kráľom.
Nachádza sa v meste Aranjuez v autonómnom spoločenstve Madrid. Stavba bola realizovaná španielskymi architektmi Juanom de Herrerom a Juanom Bautistom de Toledom na popud Filipa II. 
Palác s priľahlou oblasťou bol v roku 2001 zapísaný na zoznam svetového dedičstva UNESCO pod názvom "Kultúrna krajina Aranjuez".
Palmový háj v Elche

Palmový háj v Elche je háj v španielskom meste Elche v autonómnom spoločenstve Valencia. V oblasti Elche sa nachádza približne 11 000 paliem datľových, ktoré tu boli vysadené už počas vlády Maurov a niektoré sú staré približne 300 rokov. V 18. storočí zaberali palmy skoro dvojnásobok dnešnej plochy s počtom 200 000 paliem. Sú jedinečným zachovalým dielom, ktoré dokumentuje poľnohospodárske praktiky Arabov v Európe. Tradícia pestovania datlí pritom siaha do obdobia vlády Iberov v 5. storočí.
Háj zahŕňa aj park "Parque Municipal" v centre mesta a ďalšie plochy s celkovou rozlohou (z toho v strede mesta).
Celý háj bol v roku 2000 zapísaný na zoznam svetového dedičstva UNESCO.
Palau de la Música Catalana

Palau de la Música Catalana je koncertná sála v Barcelone. Sála bola postavená medzi rokmi 1905 – 1908 podľa návrhu katalánskeho architekta Lluís Domènech i Montanera. Spoločne s nemocnicou de Sant Pau patrí Palau de la Música Catalana k Montanerovým vrcholným dielam. Budova bola navrhnutá v štýle katalánskej secesie tzv. modernisme pre operné a baletné predstavenia.
V roku 1997 boli obidve stavby zapísané na zoznam svetového dedičstva UNESCO.
Hospital de la Santa Creu i Sant Pau

Hospital de la Santa Creu i Sant Pau (doslova "Nemocnica Svätého kríža a Svätého Pavla") alebo skrátene Hospital de Sant Pau sa nachádza v Barcelone. Tento komplex budov bol postavený v rokoch 1901 – 1930 v štýle katalánskej secesie modernisme. Budovu navrhol katalánsky architekt Lluís Domènech i Montaner. Sochy na priečelí vytvoril Pablo Gargallo.
Hoci súčasná podoba nemocnice pochádza zo začiatku 20. storočia, jej založenie spadá do roku 1401, keď sa zlúčilo šesť malých stredovekých nemocníc. Budova bola v prevádzke až do júna 2009, keď sa začali práce na rekonštrukcii po ktorej bude slúžiť ako múzeum a kultúrne centrum.
Spoločne s koncertnou sálou Palau de la Música Catalana bola v roku 1997 zapísaná na zoznam svetového dedičstva UNESCO.
Ԟ

Ԟ (minuskula ԟ) je písmeno cyriliky.
Používa sa len v aleutčine. Je to variant písmena К. Písmeno zachycuje rovnakú hlásku ako písmeno Ӄ v chantyjčine a čukotčine, písmeno Қ v kazaštine, písmeno Ҡ v baškirčine, a dnes už nepoužívané písmeno Ԛ, ktoré bolo v minulosti používané pre zápis kurdčiny a abcházštiny.
Ԓ

Ԓ (minuskula ԓ) je písmeno cyriliky.
Bolo zavedené v čukotčine v roku 1996, kde z dôvodu jeho odlišnej výslovnosti vzhľadom na ruštinu nahradilo písmeno Л. Od roku 2000 sa používa aj v chantyjčine, tu ale spoločne s písmenom Л (a tiež Ӆ).
Ӆ

Ӆ (minuskula ӆ) je písmeno cyriliky.
Používa sa v chantyjčine a v kildinskej saamčine. Je to variant písmena Л.
Ӎ

Ӎ (minuskula ӎ) je písmeno cyriliky.
Používa sa len v kildinskej saamčine. Je to variant písmena М.
End Credits

„End Credits“ je prvý singel britskej drum and bassovej dvojice Chase &amp; Status, z ich druhého štúdiového albumu "No More Idols". Na písaní, produkcii a vokáloch spolupracoval britský rapper Plan B. Singel bol vydaný dňa 29. októbra 2009 a dosiahol 9. miesto v rebríčku UK Singles Chart. Skladba bola použitá v traileri videohry "F1 2010", a tiež v samotnej hre.
Sócrates

Sócrates Brasileiro Sampaio de Souza Vieira de Oliveira (* 19. február 1954 Belém, Brazília† 4. december 2011, São Paulo), prezývaný aj "Doktor", bol brazílsky futbalový reprezentant hrajúci na poste útočného záložníka, a detský lekár. Bol známy vysokou postavou, kučeravými vlasmi a bradou, dobrou pozičnou hrou a pohybom, pätičkami a kopaním penált bez rozbehu.
Životopis.
Jeho otec bol profesor a milovník antiky, preto ho pomenovali rodičia po starogréckom filozofovi. Sócrates vyštudoval detské lekárstvo a do profesionálneho futbalu vstúpil až v roku 1978, kedy sa stal hráčom SC Corinthians Paulista. V rokoch 1979 – 1986 bol členem brazílskej reprezentácie, za ktorú odohral 63 zápasov strelil 25 gólov. Zúčastnil sa svetových šampionátov v Španielsku (ako kapitán mužstva) a v Mexiku – vtedy ním nepremenená penalta rozhodla o vyradení Brazílie v štvrťfinále s Francúzskom. V roku 1983 bol zvolený najlepším futbalistom Južnej Ameriky. Kariéru zakončil v talianskom klube ACF Fiorentina.
Sócrates bol zrejme posledný vrcholový futbalista, u ktorého nebol futbal v živote na prvom mieste. Zaujímalo ho umenie, medicína a politika, fajčil dve krabičky cigariet denne a za svoje idoly označoval Johna Lennona a Che Guevaru. Bol veľkým kritikom brazílskeho vojenského režimu. Počas svojho pôsobenia v Corinthians založil hnutie "Korintská demokracia" (narážka na antický pôvod názvu), usilujúce o väčší vplyv hráčov a fanúšikov na fungovanie klubu. Bol majiteľom kliniky zameranej na liečbu športových zranení a pôsobil aj ako komentátor futbalových zápasov.
Futbalistom bol tiež jeho mladší brat hrajúci pod prezývkou Raí – nemal síce Sócratesov talent, ale na rozdiel od neho získal titul majstra sveta – v USA 1994.
Majstrovstvá Európy vo florbale žien 1995

Majstrovstvá Európy vo florbale žien 1995 boli prvé a zároveň aj posledné majstrovstvá Európy vo florbale žien. Bolo to najvyššie európske podujatie IFF vo florbale žien v roku 1995 a prvé vrcholné florbalové podujatie žien vôbec. Konalo sa od 14.20. mája 1995 v piatich švajčiarskych mestách: Bazilej, Chur, Jona, Sursee a Zürich, za účasti 10 tímov. Turnaj bol kvôli účasti Japonska pomenovaný ako otvorené ME. ME 1995 žien boli od roku 1997 nahradené majstrovstvami sveta žien.
Organizácia centrálnoamerických štátov

Organizácia centrálnoamerických štátov alebo Organizácia stredoamerických štátov (špan. "Organización de Estados Centroamericanos"), skrátene ODECA, je regionálna medzinárodná organizácia vytvorená v roku 1951 štátmi Kostarika, Guatemala, Honduras, Nikaragua a Salvádor na podporu spolupráce a integrácie.
Jeho charta zo San Salvador bola revidovaná v roku 1965. Jeho najvyšším orgánom je konferencia hláv štátov. Generálny sekretariát má sídlo v San Salvador. V roku 1960 ODECA vytvorila spoločný stredoamerický trh (Mercado Común Centroamericano, MCCA) s cieľom vytvoriť colnú úniu, a v roku 1993 Systém stredoamerickej integrácie (Sistema de la Integración Centroamericana, SICA ).
Členské štáty:
Ahshislepelta

Ahshislepelta bol rod bylinožravého ankylosaurida, žijúceho v období vrchnej kriedy (stupeň kampán, asi pred 70 miliónmi rokov) na území dnešného amerického štátu Nové Mexiko (údolie San Juan, súvrstvie Kirtland). Jediný druh je Ahshislepelta minor.
Holotyp nesie označenie SMP VP-1930 a ide o čiastočne zachovanú postkraniálnu kostru dospelého jedinca. Je známy len z objavu lopatkového pletenca, časti kostry ľavej prednej končatiny, stavcov a osteodermov. Fosílie boli objavená v roku 2005 a z lokality vyťažené v rokoch 2005 až 2009. Tento ankylosaurid dosahoval pomerne malých rozmerov, ako napovedá aj ramenná kosť o dĺžke 31 cm. Rovnako ako jeho príbuzní, aj Ahshislepelta bol obrnený, zavalitý štvornožec, živiaci sa rastlinnou potravou.
Referencie.
Majstrovstvá sveta vo florbale žien 1997

Majstrovstvá sveta vo florbale žien 1997 boli 1. majstrovstvá sveta vo florbale žien. Bolo to najvyššie medzinárodné podujatie IFF vo florbale žien v roku 1997. Konalo sa od 3.10. mája 1997 v Mariehamn a Godby, vo Fínsku, konkrétne v jeho autonómnej časti Ålandy, za účasti 10 tímov.
Aletopelta

Aletopelta bol rod vtákopanvového dinosaura, ktorý žil v období vrchnej kriedy na území dnešnej Kalifornie (USA). Jediný druh je Aletopelta coombsi.
Aletopelta bol stredne veľký ankylosaurid, dorastajúci do dĺžky 6 metrov. Chrbát mu pokrývali pancierovité platne a z pliec mu vytŕčali dva vysoké hroty. Holotyp nesie označenie SDNHM 33909 a ide o neúplnú kostru (stehenná kosť, holenná kosť, ihlica, časť lopatky, ramenná kosť, lakťová kosť, ľavá a pravá sedacia kosť, stavce, rebrá, najmenej 60 pancierovitých platní a 8 zubov). Fosílie boli objavené vo vrchnokriedovom (stupeň kampán) súvrství Point Loma, blízko mesta Carlsbad v štáte Kalifornia.
Arne Paasche Aasen

Arne Paasche Aasen (* 18. jún 1901, Steinkjer, Nórsko1. november 1978, Oslo, Nórsko) bol nórsky básnik. Pre jeho dielo je typické silné sociálne cítenie.
Majstrovstvá sveta vo florbale žien 1999

Majstrovstvá sveta vo florbale žien 1999 boli 2. majstrovstvá sveta vo florbale žien. Bolo to najvyššie medzinárodné podujatie IFF vo florbale žien v roku 1999. Konalo sa od 9.15. mája 1999 v Borlänge, vo Švédsku, za účasti 12 tímov. Turnaja sa nezúčastnilo družstvo Ruska, preto mala A-divízia len 7 účastníkov, v B-divízii bolo 5 účastníkov. Austrália, Dánsko a Singapur boli nováčikmi turnaja MS.
Saichania

Saichania je vyhynutý rod ankylosaurida, žijúceho v období vrchnej kriedy (stupeň kampán) na území dnešného Mongolska (súvrstvie Barun Goyot). Jediný druh je Saichania chulsanensis. 
Tento rod opísala poľská paleontologička Teresa Maryańska v roku 1977 spolu s ďalším ankylosauridom rodu Tarchia. Saichania dosahovala dĺžku asi 7 metrov (v priemere však skôr okolo 4 metrov) a celé jej zavalité telo bolo pokryté ostňami a mohutným telovým pancierom. Na lebke boli dokonca objavené stopy po adaptácii na život v púštnej klíme (soľná žľaza pri ústnom otvore a pod.).
Aasiaat

Aasiaat (dánsky: "Egedesminde") je obec v Grónsku, autonómnej oblasti Dánskeho kráľovstva. Približne 3 000 obyvateľov sa živí prevažne rybolovom. V obci sa nachádza meteorologická stanica.
Prítomný čas

Prítomný čas alebo prézent (najmä jeho konkrétne tvary a najmä v indikatíve sa označujú staršie aj ako prítomník) je slovesný čas, ktorý v rôznych jazykoch vyjadruje predovšetkým v súčasnosti prebiehajúce deje alebo trvajúce stavy. Rovnako sa označuje aj súhrn slovesných tvarov resp. jednotlivý slovesný tvar tohto slovesného času.
V niektorých jazykoch je bezpríznakový a dajú sa ním vyjadriť aj minulé udalosti (tzv. historický prézent, napr. „Roku 1348 zakladá Karol IV. univerzitu”) alebo budúcnosť (napr. „Zajtra idem do Zvolena”, a pod.). Aký časový význam má konkrétna forma prítomného času v danej jazykovej výpovedi teda vyplýva zo súvislostí. V iných jazykoch je možné prítomný čas použiť len na vyjadrenie prítomnosti (napr. ).
Katalóg A. Aarneho a S. Thomsona

Katalóg (A.) Aarneho a (S.) Thompsona (iné názvy: katalóg Aarneho-Thomsona, katalóg A. Aarneho - St. Thomsona, klasifikácia Aarneho-Thomsona, systém Aarneho-Thomsona, AaTh katalóg, katalóg AaTh; AaTh, AaT, AT) je najvýznamnejší medzinárodný katalóg rozprávkových bytostí a ľudových povestí súčasnosti. Jeho prvú verziu zostavil a publikoval (1910) fínsky folklorista Antti Aarne. V rokoch 1921 a 1961 katalóg rozšíril Stith Thompson. Jeho úlohou je na základe porovnania textov jednotlivých povestí určiť ich pôvod, vznik a šírenie. 
V roku 2004 ho doplnil a rozšíril Hans-Jörg Uther dielom "The Types of International Folktales: Animal tales, tales of magic, religious tales, and realistic tales, with an introduction". Samotný systém prepracoval a nazval ho systém "Aarneho-Thompsona-Uthera" (systém ATU).
Vladimír Ossif

Vladimír Ossif (* 21. november 1954, Prešov) je slovenský maliar. 
Študoval na Vysokej škole výtvarných umení v Bratislave. Žije a tvorí prevažne v Paríži, ale už od roku 1990 sa pravidelne vracia na dlhšie pracovné obdobie aj na Slovensko. Jeho diela sú zastúpené vo fondoch popredných svetových štátnych i súkromných zbierok, galérií a múzeí.
Majstrovstvá sveta vo florbale žien 2001

Majstrovstvá sveta vo florbale žien 2001 boli 3. majstrovstvá sveta vo florbale žien. Bolo to najvyššie medzinárodné podujatie IFF vo florbale žien v roku 2001. Konalo sa od 20.27. mája 2001 v Rige, v Lotyšsku, za účasti 16 tímov. A-divízia aj B-divízia mala po 8 účastníkov. Poľsko, Maďarsko a Spojené kráľovstvo boli nováčikmi turnaja MS.
Ӊ

Ӊ (minuskula ӊ) je písmeno cyriliky.
Používa sa len v kildinskej saamčine. Je to variant písmena Н.
Ӈ

Ӈ (minuskula ӈ) je písmeno cyriliky.
Používa sa v čukotčine, v dolgančtine, v enečtine, v chantyjčine, v kildinskej saamčine, v mansijčine, v nenečtine, v nivštine. Je to variant písmena Н. Písmeno zachycuje rovnakú hlásku ako písmeno Ҥ, písmeno Ң a digraf Нг.
Aba

Aba môže byť:
Ҥ

Ҥ (minuskula ҥ) je písmeno cyriliky.
Používa sa v altajčine, v jakutčine, vo východnej marijčine. Je to variant písmena Н. Písmeno zachycuje rovnakú hlásku ako písmeno Ң, písmeno Ӈ a digraf Нг.
Aba (odev)

Aba (arab. عباءة - abáʾa) alebo abaja (arab. عباية - abája) je pôvodne druh látky vyrábanej beduínskymi ženami z ťavích a kozích chlpov alebo bavlny, ktorú nosili najmä chudobní alebo sa do nej balil tabak, dnes je to buď tmavý plášť arabských žien zahaľujúci celé telo (často aj hlavu) alebo voľný vlnený plášť bez rukávov pre mužov nosený v krajinách Blízkeho východu pri slávnostných príležitostiach (najmä náboženských).
Ң

Ң (minuskula ң) je písmeno cyriliky.
Používa sa v baškirčine, v dungančine, v chakaštine, v chantyjčine, v kalmyčtine, v kazaštine, v kyrgyzštine, v tatárčine, v tuviančine. Je to variant písmena Н. Písmeno zachycuje rovnakú hlásku ako písmeno Ҥ, písmeno Ӈ a digraf Нг.
Majstrovstvá sveta vo florbale žien 2003

Majstrovstvá sveta vo florbale žien 2003 boli 4. majstrovstvá sveta vo florbale žien. Bolo to najvyššie medzinárodné podujatie IFF vo florbale žien v roku 2003. Konalo sa od 17.24. mája 2003 v troch švajčiarskych mestách: Bern, Gümligen a Wünnewil, za účasti 18 tímov. A-divízia mala 8 a B-divízia 10 účastníkov. Malajzia, Taliansko a USA boli nováčikmi turnaja MS. Zápasy A-divízie videlo naživo 14 179 a zápasy B-divízie 5 225 divákov.
Kvalifikácia.
vo Švajčiarsku: Taliansko - Holandsko -
Ján Abelovský

PhDr. Ján Abelovský CSc. (* 30. apríl 1950, Trnava) je slovenský historik umenia.
Život.
Narodil sa 30. apríla 1950 v Trnave. Študoval na FF UK v Bratislave na katedre estetiky a dejín umenia. Po absolutóriu v roku 1976 pracoval štrnásť rokov v Slovenskej národnej galérii, odkiaľ prešiel v roku 1990 do Ústavu dejín umenia Slovenskej akadémie vied. Zaoberá sa slovenským umením 19. a 20. storočia.
&lt;br&gt;Je autorom viacerých publikácií. V uplynulých rokoch pripravil viac výstav na Slovensku i v zahraničí, štyri roky pôsobil ako poradca súkromnej galérie Mitte vo Viedni. Od roku 1998 je výkonným riaditeľom bratislavskej aukčnej spoločnosti SOGA. Od roku 2004 konateľom Slovenského syndikátu znalcov umenia, ARS LEGIS. V súčasnosti je členom Vedeckej rady a nákupnej komisie SNG. Je ženatý (manželka Marta), má dve dcéry (Silvia a Janka).
Ӧ

Ӧ (minuskula ӧ) je písmeno cyriliky.
Používa sa v altajčine, chakaštine, chantyjčine, komijčine, komi-permiačtine, jazvanskej komijčine, marijčine, udmurtčine, jukagirčine. Je to variant písmena О.
Pieces

„Pieses“ je prvý singel anglickej drum and bassovej dvojice Chase &amp; Status, z ich debutového albumu "More Than Alot". Na písaní textov a na vokáloch spolupracoval britský rapper Plan B. V Spojenom kráľovstve bol vydaný dňa 29. septembra 2008.
Amazing Grace

Amazing Grace je kresťanská pieseň, ktorej text napísal anglikánsky kňaz a bývalý kapitán otrokárskej lode John Newton a publikoval ju v roku 1779. Pôvodný názov piesne bol „Faith's Review and Expectation“.
Melódia, podľa ktorej sa pieseň najčastejšie spieva, sa volá „New Britain“, čo je ária neznámeho autora pôvodom pravdepodobne z Írska.
Dejiny.
Newton napísal slová z vlastnej skúsenosti. Vyrastal bez akéhokoľvek náboženského presvedčenia, ale jeho životná cesta bola tvorená rôznymi zvratmi a náhodami, ktoré často dal do pohybu svojou vlastnou spupnou neposlušnosťou. Bol prinútený vstúpiť do Královského námornictva a nakoniec sa podieľal na obchode s otrokmi. V marci 1748 ho v noci na lodi Greyhound zastihla silná búrka a skoro loď potopila. Newton sa bál tak veľmi, až volal k Bohu o milosť. Tento okamih znamenal začiatok jeho duchovného obrátenia.
Roku 1756, kedy býval a pracoval v Liverpoole, sa začal sám učiť latinčinu, gréčtinu a teológiu. On a jeho žena Polly, ktorú si vzal roku 1750, sa ponorili do cirkevného spoločenstva a Newtonova vášeň bola tak pôsobivá, až mu priatelia navrhli, aby sa stal anglikánskym kňazom. Bol však odmietnutý biskupom z Yorku, kvôli tomu, že nemá vysokoškolské vzdelanie. Pravdepodobnejším dôvodom bolo jeho tiahnutie k evanjelizácii a jeho styky s metodistami. Newton pokračoval vo svojom zapálení a potom, čo bol povzbudený svojim priateľom, napísal o svojch skúsenostiach z obchodu s otrokmi a o svojom obrátení. Gróf z Dartmouthu, ohromený jeho príbehom, podporoval Newtona k vysväteniu.
Roku 1764 bol vysvätený na kňaza a stal sa vikárom v Olney v grófstve Buckinghamshire v Anglicku, kde začal písať piesne s básnikom Williamom Cowperom. Amazing Grace bola pôvodne napísaná pre ilustráciu kázania na Nový rok 1773. Nie je známe, či existuje nejaká pôvodná melódia sprevádzajúca tieto verše. Roku 1779 vyšla anonymne zbierka básní Newtona a Cowpera pod názvom "Olney Hymns" ("Hymny z Olney"), medzi 280 Newtonovými textami vyšla aj báseň „Faith's Review and Expectation“ neskôr známa len ako „Amazing Grace“.
Angelic Organics

Angelic Organics je farma, ktorú založil John Peterson. Je jednou z najväčších fariem komunitou podporovaného poľnohospodárstva v USA. Sídli v Caledonii v štáte Illinois (USA). Sústreďuje sa na pestovanie bioproduktov v súlade s princípmi biodynamického poľnohospodárstva od roku 1990, v komunitou podporovanom poľnohospodárstve pôsobí od roku 1993. Svojimi produktami zásobuje viac ako 1 400 rodín t. j. viac ako 5 000 jednotlivcov. Účastníci komunitou podporovaného poľnohospodárstva dostávajú každý týždeň debničku čerstvej zeleniny a byliniek, ktoré sú doručované do viac ako dvadsiatich miest v oblasti Chicaga.
Film.
O farme Angelic Organics bol nakrútený dokumentárny film s názvom „The Real Dirt on Farmer John“, ktorý získal viacero ocenení.
…si pořádně zařádit

…si pořádně zařádit je komédia o troch dejstvách od Jana Wericha a Jiřího Voskovca. Ide o voľné spracovanie frašky rakúskeho dramatika a herca Johanna Nepomuka Nestroya "Einen Jux will er sich machen".
Premiéra bola 17. októbra 1928 v divadle Adria na Václavskom námestí. Nasledovalo 48 repríz.
Chet Baker

Chesney Henry „Chet“ Baker, Jr. (* 23. december 1929, Yale, Oklahoma, USA† 13. máj, 1988, Amsterdam, Holandsko) bol americký džezový trubkár, hráč na krídlovku a spevák. V roku 1987 bol uvedený do Big Band and Jazz Hall of Fame. Počas svojej kariéry spolupracoval s hudobníkmi ako Stan Getz, Charlie Parker či Dexter Gordon. Slávnym sa stal ako hráč v kvartete s Gerrym Mulliganom. Zomrel v roku 1988 v Amsterdame, po páde z druhého poschodia hotelovej izby.
Diskografia.
Out of Nowhere - Live Volume 2 | My Old Flame - Live Volume 3
Mercedes-Benz triedy G

Mercedes triedy G predstavuje terénny automobil vyrábaný od roku 1979. Zaujímavosťou je, že skratka G pochádza z nemeckého slova „Geländewagen“, v preklade terénne vozidlo.
Predajnosť vozidla Mercedes Benz triedy G rapídne stúpala. Už v roku 2011 sa predalo 210 000 automobilov. Trieda G je vyrábaná v troch variantoch a to dvojdverový kabriolet, dlhá päťdverová verzia a uzavretá trojdverová verzia.
Vylepšenia.
Automobilová spoločnosť Mercedes-Benz vozidlo niekoľkokrát aktualizovala a vylepšovala. Inovácia najviac zasiahla motor, interiér či bezpečnostné prvky. Do roku 1990 bol vyrábaný variant W 460. Neskôr na trh dorazila verzia W 461 ktorá dominovala predovšetkým odpojiteľným pohonom všetkých kolies. Druhý variant, W 462 dominoval montovanými CKD súpravami, teda kompletne rozobratými súpravami spoločnosti ELBO (výrobca autobusov a vojenských vozidiel v Grécku)
Najväčšiu inováciu priniesol rok 2007. Prepracovaná verzia Mercedes Benz triedy G bola trhu predstavená predovšetkým inovovaným interiérom, silnejšími benzínovými a dieselovými motormi, a inými technickými novinkami. O rok neskôr Mercedes predstavil vozidlo s novšími vylepšeniami. Maska chladiča sa vyznačovala len tromi čiarami. Ďalšie zmeny sa týkali zavedenia bluetooth a handsfree funkcií, multifunkčného volantu a MP3 výstupu. 
30. výročie výroby Mercedesu Benz prinieslo nové modely: G 500 s inovovaným interiérom, exkluzívnym koženým dizajnom, a model G 280 CDI s turbodieselovým motorom.
Predajnosť.
Predajnosť terénnych vozidiel Mercedes Benz je veľmi vysoká. Vozidlá idú najviac na odbyt v Rakúsku, Švajčiarsku, Slovinsku, Chorvátsku, Anglicku a v niektorých častiach Afriky pod názvom Puch G, ktorý bol v roku 1983 použitý na prevoz pápeža Jána Pavla II. namiesto klasického papamobilu. Vo všetkých ostatných krajinách ostal automobilu názov Mercedes G. Prvý vlastník Mercedesu Benz triedy G bol Arnold Schwarzenegger.
Rieslochfälle

Rieslochfälle sú vodopády na nemeckej strane Šumavy (Bavorský les). Nachádzajú sa približne dva kilometre severovýchodne od Bodenmaisu v tiesňave Riesloch na potoku Schwellbach. Tiesňava vznikla hĺbkovou eróziou v rule, je v nadmorskej výške 780 – 920 m a má dĺžku 1,6 km. Rieslochfälle vytvárajú päť vodopádových stupňov, ktoré majú celkovú výšku 55 m, najvyšší z nich je 15 m vysoký.
Rezervácia.
Dňa 28. marca 1939 bola tiesňava Riesloch vyhlásená za rezerváciu. Chránená je predovšetkým pralesná vegetácia s niekoľkými reliktmi z doby ľadovej.
Alžbeta Šarlota Orleánska

Alžbeta Charlotta Orléanska (* 13. september 1676, Saint-Cloud, Francúzsko† 23. december 1744, Commercy), prezývaná "Mademoiselle de Chartres", bola orleánska princezná, vydatá vojvodkyňa lotrinská a od roku 1736 kňažná z Commercy, matka cisára Františka I. Štefana.
Pôvod.
Alžbeta Charlotta pochádzala, ako dcéra orleánskeho vojvodu Filipa I. a jeho druhej manželky Alžbety Šarloty Falckej, z rodu Bourbon-Orléans. Vyrastala v na vtedajšiu dobu nepočetnej rodine, jej otec mal z dvoch manželstiev šesť detí, z ktorých sa dospelosti dožili len štyri: Mária Lujza (* 1662† 1689), Mária Anna (* 1669† 1728), Filip (* 1674† 1723) a najmladšia Alžbeta Charlotta. 
Životopis.
Alžbeta Charlotta sa 13. októbra 1698 vo Fontainebleau vydala za lotrinského vojvodu Leopolda I. (* 1679† 1729), syna Karola V. a Eleonóry Márie, dcéry cisára Ferdinanda III.
Po smrti manžela v roku 1729 musela prevziať manželove vladárske povinnosti ako regentka. V roku 1736 Alžbetu Šarlotu jej prasynovec Ľudovít XV. (syn jej netere Márie Adely, vydatej vojvodkyne burgundskej), ustanovil ako suverénnu kňažnú z Commercy.
Lede

Lede je belgická obec vo Flámskom regióne v provincii Východné Flámsko.
Obyvateľstvo.
Obec má približne 17 629 obyvateľov (2010). 
Časti obce.
Od 1. januára 1977 obec Lede pozostáva z týchto častí (bývalých obcí):
Lierde

Lierde je belgická obec vo Flámskom regióne v provincii Východné Flámsko.
Obyvateľstvo.
Obec má približne 6 534 obyvateľov (2010). 
Časti obce.
Od 1. januára 1977 obec Lierde pozostáva z týchto častí (bývalých obcí):
Lochristi

Lochristi je belgická obec vo Flámskom regióne v provincii Východné Flámsko.
Obyvateľstvo.
Obec má približne 21 386 obyvateľov (2010). 
Časti obce.
Od 1. januára 1977 obec Lochristi pozostáva z týchto častí (bývalých obcí):
Majstrovstvá sveta vo florbale žien 2005

Majstrovstvá sveta vo florbale žien 2005 boli 5. majstrovstvá sveta vo florbale žien. Bolo to najvyššie medzinárodné podujatie IFF vo florbale žien v roku 2005. Konalo sa od 30. mája5. júna 2005 v Singapure, za účasti 17 tímov. A-divízia mala 8 a B-divízia 9 účastníkov. Holandsko a Španielsko boli nováčikmi turnaja MS. Turnaja sa malo zúčastniť aj družstvo Gruzínska, ale pre problémy s vízami sa tak nestalo. Po prvýkrát sa MS hrali mimo Európy. Zápasy A-divízie videlo naživo 11 869 a zápasy B-divízie 11 185 divákov.
Majstrovstvá sveta vo florbale žien 2007

Majstrovstvá sveta vo florbale žien 2007 boli 6. majstrovstvá sveta vo florbale žien. Bolo to najvyššie medzinárodné podujatie IFF vo florbale žien v roku 2007. Konalo sa od 12.19. mája 2007 v Frederikshavene, v Dánsku, za účasti 20 tímov. A-divízia aj B-divízia mala po 10 účastníkov. Kanada a Slovensko boli nováčikmi turnaja MS. Zápasy A-divízie videlo naživo 8 067 a zápasy B-divízie 1 909 divákov.
Majstrovstvá sveta vo florbale žien 2009

Majstrovstvá sveta vo florbale žien 2009 boli 7. majstrovstvá sveta vo florbale žien. Bolo to najvyššie medzinárodné podujatie IFF vo florbale žien v roku 2009. Konalo sa od 5.12. decembra 2009 vo Västeråse, vo Švédsku, za účasti 20 tímov. A-divízia aj B-divízia mala po 10 účastníkov. Estónsko bolo jediným nováčikom turnaja MS. Zápasy A-divízie videlo naživo 16 472 a zápasy B-divízie 2 569 divákov.
Konečné poradie tímov.
Pozn: Austrália si zabezbečila účasť na MS 2011, tímy na 8.20. mieste budú musieť hrať kvalifikáciu.
Gryphognathus

Gryphognathus je vyhynutý rod leptoceratopsidného rohatého dinosaura, žijúceho v období vrchnej kriedy na území dnešnej kanadskej provincie Alberta. Jediný druh je Gryphognathus morrisoni.
Nález.
Holotyp nesie označenie ROM 56635 a pozostáva z neúplnej zubnej kosti z vrchnokriedového (stupeň santón) súvrstvia Milk River. S vekom 83,5 miliónov rokov predstavuje rod Gryphognathus najstaršieho známeho leptoceratopsida a zároveň najmenšieho dospelého rohatého dinosaura z územia Svernej Ameriky.
Etymológia.
Gryphognatha pomenovali paleontológovia Michael J. Ryan, David C. Evans, Philip J. Currie, Caleb M. Brown a Don Brinkman v roku 2012 ako "Gryphognathus morrisoni".
Útok na britské veľvyslanectvo v Iráne

Útok na britské veľvyslanectvo v Iráne je udalosť, ku ktorej došlo 29. novembra 2011 v ranných hodinách. Skupina protestujúcich, údajne iránskych študentov islamistickej Basídžskej univerzity, napadla britskú ambasádu a komplex budov patriaci britským diplomatom v Teheráne. Protestujúci vnikli do budov, vyrabovali a poškodili ich. Pri incidente bolo zranených niekoľko ľudí.
Útoku predchádzali sankcie Spojených štátov, Kanady a Spojeného kráľovstva voči Iránu v súvislosti s iránskym jadrovým programom.
Dva dni pred útokom iránsky parlament schválil zákon o vypovedaní britského veľvyslanca z Iránu a obmedzení diplomatických a ekonomických vzťahov so Spojeným kráľovstvom.
Približne 1000 ľudí sa zhromaždilo neďaleko veľvyslanectva a žiadali, aby britského veľvyslanca okamžite poslali domov. Niektorí účastníci zhromaždenia potom vtrhli do budovy. Skupina iránskych študentov strhla britskú zástavu a z okien vyhadzovala dokumenty. Protestujúci skandovali heslá ako „Smrť Amerike“, „Smrť Anglicku“, „Smrť Izraelu“ a ďalšie slogany.
Podľa britského veľvyslanca Dominika Chilcotta demonštranti ničili obrazy a nábytok, striekali graffiti a rozbíjali okná. Protestujúci tiež kradli mobilné telefóny a počítače.
Iránska polícia zatkla v súvislosti s útokom 12 demonštrantov.
Britský premiér David Cameron označil túto udalosť za „odpornú a neobhájiteľnú“, a požadoval, aby Irán okamžite zabezpečil bezpečnosť všetkých britských členov personálu veľvyslanectva. Britský minister zahraničia William Hague vyzval Teherán, aby dodržiaval svoje medzinárodné povinnosti týkajúce sa ochrany zastupiteľských úradov.
Britské veľvyslanectvo bolo uzavreté až do odvolania.
Kvalifikácia na Majstrovstvá sveta vo florbale žien 2007

Kvalifikácie sa zúčastnilo 8 štátov, ktoré bojovali o 5 miesteniek na záverečný turnaj v 3 skupinách na 2 kontinentoch.
Priamy postup.
Priamo z MS 2005 postupovalo všetkých 17 tímov. Malajziu ale nahradila Kanada.
Ázia a Oceánia (Kvalifikácia do A-divízie).
Pozn.: Singapur postúpil do A-divízie MS, Japonsko do B-divízie MS 2007.
Európa (Kvalifikácia do B-divízie).
Skupina 2.
Pozn.: Slovensko postúpilo ako lepší z celkov z druhých miest.
Kvalifikácia na Majstrovstvá sveta vo florbale žien 2009

Kvalifikácie sa zúčastnilo 7 štátov, ktoré bojovali o 3 miestenky na záverečný turnaj na jednom turnaji. Turnaj sa konal v Idriji, v Slovinsku od 4.8. februára 2009. Priamo z MS 2007 postúpilo prvých 17 tímov.